กฎกระทรวงกำหนดหลักเกณฑ์และวิธีการแต่งตั้งคณะกรรมการชั่วคราวของสมาคมและการเลิกสมาคมตามมติที่ประชุมใหญ่ของสมาคมจัดรูปที่ดินเพื่อพัฒนาพื้นที่ พ.ศ. 2553
วันที่ประกาศ: 2010-01-28

content: กฎกระทรวง กําหนดหลักเกณฑ์และวิธีการแต่งตั้งคณะกรรมการชั่วคราวของสมาคม และการเลิกสมาคมตามมติที่ประชุมใหญ่ของสมาคมจัดรูปที่ดินเพื่อพัฒนาพื้นที่ พ.ศ. ๒๕๕๓
content: อาศัยอํานาจตามความในมาตรา ๔ มาตรา ๓๐ และมาตรา ๓๑ วรรคสองแห่งพระราชบัญญัติจัดรูปที่ดินเพื่อพัฒนาพื้นที่ พ.ศ. ๒๕๔๗ อันเป็นกฎหมายที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๓ มาตรา ๔๑ และมาตรา ๔๒ ของรัฐธรรมนูญแห่งราชอาณาจักรไทย
content: บัญญัติให้กระทําได้โดยอาศัยอํานาจตามบทบัญญัติแห่งกฎหมาย รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้
sectionNo: 1
content:   ข้อ ๑ ในกฎกระทรวงนี้ “คณะกรรมการของสมาคม” หมายความวา คณะกรรมการของสมาคมจัดรูปที่ดินเพื่อพัฒนาพื้นที่ “กรรมการ” หมายความว่า กรรมการของสมาคมจัดรูปที่ดินเพื่อพัฒนาพื้นที่ “สมาคม” หมายความว่า สมาคมจัดรูปที่ดินเพื่อพัฒนาพื้นที่ “คําขอ” หมายความว่า คําขอเลิกสมาคมจัดรูปที่ดินเพื่อพัฒนาพื้นที่
sectionNo: 1
content:  หมวด ๑ การแต่งตั้งคณะกรรมการชั่วคราวของสมาคม
sectionNo: 2
content: ข้อ ๒ ในกรณีที่คณะกรรมการส่วนจังหวัดมีคําสั่งให้คณะกรรมการของสมาคมออกจากตําแหน่งทั้งคณะ ให้คณะกรรมการส่วนจังหวัดแต่งตั้งคณะกรรมการของสมาคมขึ้นคณะหนึ่งแทนเป็นการชั่วคราวภายในสามสิบวันนับแต่วันที่คณะกรรมการของสมาคมชุดนั้นพ้นจากตําแหน่ง
sectionNo: 3
content: ข้อ ๓ การแต่งตั้งคณะกรรมการชั่วคราวของสมาคมทั้งคณะ ให้คณะกรรมการส่วนจังหวัดแต่งตั้งจากสมาชิกของสมาคมหรือเจ้าของที่ดินในโครงการจัดรูปที่ดินที่มิใช่สมาชิกของสมาคม โดยสัดส่วนของกรรมการที่เป็นเจ้าของที่ดินในโครงการจัดรูปที่ดินที่มิใช่สมาชิกของสมาคมจะต้องไม่เกินหนึ่งในสามของจํานวนกรรมการทั้งหมด
sectionNo: 4
content: ข้อ ๔ ในกรณีที่คณะกรรมการส่วนจังหวัดมีคําสั่งให้กรรมการบางคนออกจากตำแหน่งตามมาตรา ๒๙ วรรคสอง (๑) ให้คณะกรรมการส่วนจังหวัดแต่งตั้งกรรมการจากสมาชิกของสมาคมหรือเจ้าของที่ดินในโครงการจัดรูปที่ดินที่มิใช่สมาชิกของสมาคมแทนเป็นการชั่วคราวภายในสามสิบวันนับแต่วันที่ผู้นั้นพ้นจากตําแหน่ง
sectionNo: 2
content:  หมวด ๒ การเลิกสมาคมตามมติที่ประชุมใหญ่ของสมาคมจัดรูปที่ดินเพื่อพัฒนาพื้นที่
sectionNo: 5
content: ข้อ ๕ การเลิกสมาคมโดยที่ประชุมใหญ่ของสมาคมได้ลงมติให้เลิกด้วยคะแนนเสียงไม่น้อยกว่าสามในสี่ของสมาชิกทั้งหมด จะต้องได้รับความเห็นชอบจากเจ้าหนี้และได้รับอนุมัติจากคณะกรรมการส่วนจังหวัดให้เลิกสมาคมได้
sectionNo: 6
content: ข้อ ๖ ให้สมาคมแจ้งการเลิกสมาคมแก่เจ้าหนี้ทุกรายทราบเป็นหนังสือภายในสามสิบวันนับแต่วันที่ที่ประชุมใหญ่ของสมาคมได้ลงมติให้เลิกสมาคมเพื่อขอความเห็นชอบจากเจ้าหนี้ การแจ้งเป็นหนังสือตามวรรคหนึ่ง ให้ระบุเหตุผลความจําเป็นในการขอเลิกสมาคมพร้อมทั้งวิธีการและระยะเวลาในการให้ความเห็นชอบ ทั้งนี้
sectionNo: 6
content: การแจ้งเป็นหนังสือดังกล่าวให้กระทําโดยส่งทางไปรษณีย์ลงทะเบียนไปยังภูมิลําเนาของเจ้าหนี้ทุกราย
sectionNo: 7
content: ข้อ ๗ ให้คณะกรรมการของสมาคมยื่นคำขอเลิกสมาคมต่อคณะกรรมการส่วนจังหวัดพร้อมด้วยเอกสารและหลักฐานดังต่อไปนี้ (๑) ใบสําคัญรับจดทะเบียนเป็นสมาคม (๒) บัญชีรายชื่อสมาชิกของสมาคม (๓) แผนผังแสดงขอบเขตที่ดินและจํานวนที่ดินที่จะดําเนินโครงการจัดรูปที่ดิน (๔)
sectionNo: 7
content: รายงานการประชุมที่ประชุมใหญ่ของสมาคมที่มีมติให้เลิกสมาคมด้วยคะแนนเสียงไม่น้อยกว่าสามในสี่ของสมาชิกทั้งหมด พร้อมลงลายมือชื่อรับรองรายงานการประชุมของคณะกรรมการของสมาคม (๕) หนังสือแสดงเหตุผลความจําเป็นในการขอเลิกสมาคม และเจตนาในการดําเนินการภายหลังเลิกสมาคม (๖) หนังสือให้ความเห็นชอบจากเจ้าหนี้ (๗)
sectionNo: 7
content: ภาระผูกพันต่าง ๆ ที่บุคคลอื่นมีส่วนได้เสียในที่ดินที่จะดําเนินโครงการจัดรูปที่ดินนั้น
sectionNo: 8
content: ข้อ ๘ เมื่อคณะกรรมการส่วนจังหวัดได้รับคําขอพร้อมทั้งเอกสารและหลักฐานตามข้้อ ๗ ถูกต้องครบถ้วนแล้ว ให้คณะกรรมการส่วนจังหวัดพิจารณาและมีคําสั่งอนุมัติให้เลิกสมาคมภายในสามสิบวันนับแต่วันที่ได้รับคําขอในกรณีที่คําขอไม่ถูกต้องไม่ว่าด้วยเหตุใด
sectionNo: 8
content: ให้คณะกรรมการส่วนจังหวัดแจ้งคณะกรรมการของสมาคมทราบภายในสามสิบวันนับแต่วันที่ได้รับคําขอ โดยให้แก้ไขเพิ่มเติมให้ถูกต้องภายในสี่สิบห้าวันนับแต่วันที่ได้รับแจ้งให้แก้ไขเพิ่มเติม และสามารถขอขยายระยะเวลาออกไปได้อีกไม่เกินสี่สิบห้าวัน หากพ้นกําหนดเวลาดังกล่าวให้ถือว่าเป็นการยกเลิกคําขอที่ได้ยื่นไว้นั้น
sectionNo: 9
content: ข้อ ๙ เมื่อคณะกรรมการส่วนจังหวัดประกาศการเลิกสมาคมในราชกิจจานุเบกษาแล้วให้แจ้งสมาคมทราบโดยเร็ว
content: ให้ไว้ ณ วันที่ ๑๕ มกราคม พ.ศ. ๒๕๕๓ ชวรัตน์ ชาญวีรกูล รัฐมนตรีว่าการกระทรวงมหาดไทย
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๓๐ และมาตรา ๓๑ วรรคสอง แห่งพระราชบัญญัติจัดรูปที่ดินเพื่อพัฒนาพื้นที่ พ.ศ. ๒๕๔๗ บัญญัติให้การแต่งตั้งคณะกรรมการชั่วคราวของสมาคมและการเลิกสมาคมตามมติที่ประชุมใหญ่ของสมาคมจัดรูปที่ดินเพื่อพัฒนาพื้นที่
content: ให้เป็นไปตามหลักเกณฑ์และวิธีการที่กำหนดในกฎกระทรวง จึงจําเป็นต้องออกกฎกระทรวงนี้